ddrg/super_eurlex huggingface dataset:
KOMMISSIONENS BESLUTNING af 11. januar 1996 om ændring af beslutning 91/449/EØF om sundhedscertifikater for kødprodukter, der indføres fra tredjelande, for at tage hensyn til visse produkter fra Uruguay (Tekst af betydning for EØS) (96/92/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veteritærpolitimæssige problemer i forbindelse med indførsel af kvæg svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 21a og 22, og

ud fra følgende betragtninger:

I Kommissionens beslutning 91/449/EØF (2), senest ændret ved beslutning 95/140/EF (3), er det fastsat, hvilke sundhedscertifikater der kræves ved indførsel af kødprodukter fra tredjelande;

der er ikke officielt konstateret udbrud af mund- og klovesyge i Uruguay siden juni 1990; siden den 15. juni 1995 er der ikke blevet vaccineret mod denne sygdom; de kompetente myndigheder har indført en foranstaltning til aflivning og destruering af dyr med mund- og klovesyge, såfremt sygdommen igen skulle bryde ud;

det afhænger af sundhedssituationen i fremstillingslandet, hvilke kategorier af kødprodukter der kan indføres fra tredjelande;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 91/449/EØF foretages følgende ændringer:

1) I anden del i bilag A tilføjes følgende land:

»Uruguay (undtagen svinekødsprodukter)«

2) I del II i bilag E udgår følgende land:

»Uruguay«.

Artikel 2

Denne beslutning er rettet til medlemsstaterne.

Udfærdiget i Bruxelles, den 11. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 240 af 29. 8. 1991, s. 28.

(3) EFT nr. L 91 af 22. 4. 1995, s. 56.
RÅDETS AFGØRELSE af 12. januar 1996 om beskikkelse af to medlemmer af og tre suppleanter til Regionsudvalget (96/89/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at to pladser som medlemmer af udvalget er blevet ledige, efter at Sergio Cortopassi og Johannes Rau er trådt tilbage, hvilket Rådet blev underrettet om henholdsvis den 24. oktober 1995 og den 9. januar 1996,

i betragtning af, at tre pladser som suppleanter til udvalget er blevet ledige, efter at Giuseppe Martellotta, Erwin Huber og Wolfgang Clement er trådt tilbage, hvilket Rådet blev underrettet om henholdsvis den 30. november 1995, den 4. december 1995 og den 9. januar 1996, og

under henvisning til indstillingerne fra henholdsvis Tysklands og Italiens regering -

TRUFFET FØLGENDE AFGØRELSE:

Eneste artikel

1. Gianfranco Lamberti beskikkes som medlem af Regionsudvalget som efterfølger for Sergio Cortopassi for den resterende del af dennes mandatperiode, dvs. indtil den 25. januar 1998.

Loke Mernizka beskikkes som medlem af Regionsudvalget som efterfølger for Johannes Rau for den resterende del af dennes mandatperiode, dvs. indtil den 25. januar 1998.

2. Salvatore Di Stasio beskikkes som suppleant til Regionsudvalget som efterfølger for Giuseppe Martellotta for den resterende del af dennes mandatperiode, dvs. indtil den 25. januar 1998.

Kurt Faltlhauser beskikkes som suppleant til Regionsudvalget som efterfølger for Erwin Huber for den resterende del af dennes mandatperiode, dvs. indtil den 25. januar 1998.

Michael Vesper beskikkes som suppleant til Regionsudvalget som efterfølger for Wolfgang Clement for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 12. januar 1996.

På Rådets vegne

W. LUCCHETTI

Formand

(1) EFT nr. L 31 af 4. 2. 1994, s. 29.
KOMMISSIONENS AFGØRELSE af 8. januar 1996 om tilpasning af de justeringskoefficienter, der fra 1. februar 1994 finder anvendelse på lønninger til tjenestemænd i De Europæiske Fællesskaber, som gør tjeneste i tredjelande (96/83/Euratom, EKSF, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EKSF, EF, Euratom) nr. 3161/94 (2), særlig artikel 13, stk. 2, i bilag X til vedtægten, og

ud fra følgende betragtninger:

I Rådets forordning (EF, Euratom, EKSF) nr. 2356/95 (3), fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. januar 1994, der i tjenestestedets valuta, udbetales til tjenestemænd ansat i tredjelande;

fra 1. februar 1994 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. februar 1994 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af Den Europæiske Unions budget for den måned, der gik forud for den i foregående afsnit omhandlede dato.

Udfærdiget i Bruxelles, den 8. januar 1996.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 56 af 4. 3. 1968, s. 1.

(2) EFT nr. L 335 af 23. 12. 1994, s. 1.

(3) EFT nr. L 241 af 10. 10. 1995, s. 1.

BILAG

>TABELPOSITION>
KOMMISSIONENS BESLUTNING af 30. januar 1996 om fjerde ændring af beslutning 95/32/EF om godkendelse af det østrigske program for gennemførelse af artikel 138 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den tyske udgave er autentisk) (96/140/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til akten vedrørende vilkårene for Østrigs, Finlands og Sveriges tiltrædelse, særlig artikel 138, og

ud fra følgende betragtninger:

Den 8. november 1994 gav Østrig i henhold til tiltrædelsesaktens artikel 143 Kommissionen meddelelse om det østrigske program for gennemførelse af støtteforanstaltninger under artikel 138 for en række produkter for perioden 1995-1999;

dette program, ændret ved skrivelse af 16. december 1994, blev godkendt ved Kommissionens beslutning 95/32/EF (1); denne beslutning blev ændret ved beslutning 95/209/EF (2), 95/416/EF (3) og 95/38/EF (4);

ved skrivelse af 20. oktober 1995 anmodede Østrig i henhold til tiltrædelsesaktens artikel 143 Kommissionen om tilladelse til at foretage en yderligere ændring af nævnte program; anmodningen blev ændret ved skrivelse af 5. december 1995 og 10. januar 1996;

anmodningen vedrører støtte til forskellige urter, lægeplanter og andre små planter, som er produkter, der ikke er omfattet af beslutning 95/32/EF; i artikel 3 i nævnte beslutning henvises der til muligheden af yderligere beslutninger for produkter, som ikke er omfattet af den; anmodningerne om støtte for alle produkter er i overensstemmelse med tiltrædelsesaktens bestemmelser, især bestemmelserne i artikel 138; støtten har form af arealbaseret støtte, på linje med principperne i reformen af den fælles landbrugspolitik, og kan således betragtes som relevant -

VEDTAGET FØLGENDE BESLUTNING:

Artikel 1

Bilaget til beslutning 95/32/EF affattes som angivet i bilaget til nærværende beslutning.

Artikel 2

Denne beslutning er rettet til Republikken Østrig.

Udfærdiget i Bruxelles, den 30. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 53.

(2) EFT nr. L 131 af 15. 6. 1995, s. 34.

(3) EFT nr. L 242 af 11. 10. 1995, s. 21.

(4) EFT nr. L 10 af 13. 1. 1996, s. 46.

BILAG

>TABELPOSITION>
KOMMISSIONENS BESLUTNING af 31. januar 1996 om ændring af beslutning 95/296/EF om beskyttelsesforanstaltninger mod klassisk svinepest i Tyskland og om ophævelse af beslutning 94/462/EF (Tekst af betydning for EØS) (96/141/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Som følge af udbrud af klassisk svinepest i forskellige dele af Tyskland vedtog Kommissionen beslutning 95/296/EF (3) om beskyttelsesforanstaltninger mod klassisk svinepest i Tyskland og om ophævelse af beslutning 94/462/EF;

ved nævnte beslutning blev der fastsat betingelser for kontrollen med flytning af tamsvin med oprindelse i visse nærmere angivne områder;

i en periode på ca. tolv måneder er der ikke blevet isoleret eller påvist klassisk svinepestvirus i vildsvin, som er fundet døde eller er blevet skudt i visse områder i Rheinland-Pfalz og Niedersachsen;

visse foranstaltninger til kontrol med flytning, som er blevet indført for tamsvin med oprindelse i de nævnte områder, kan ophæves i betragtning af den forbedrede sundhedstilstand;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 95/296/EF affattes således:

»BILAG I

- I Mecklenburg-Vorpommern, Kreis: Parchim, Mecklenburg-Strelitz, Bad Doberan, Güstrow, Müritz, Demmin, Ostvorpommern, Nordvorpommern, Stadtkreise Greifswald, Stralsund og Rostock.

- I Niedersachsen, Kreis: Vechta, Osnabrück (by og Land), Diepholz, Oldenburg og Cloppenburg.

- Enhver Kreis, hvor der forekommer et nyt udbrud uden for de ovennævnte områder. De foranstaltninger, der er nævnt i artikel 1, stk. 2, og artikel 2, gælder i 60 døgn efter det seneste udbrud i den pågældende Kreis. Tyskland underretter medlemsstaterne og Kommissionen om de foranstaltninger, der indføres og ophæves.«

Artikel 2

Denne beslutning er rettet til medlemsstaterne.

Udfærdiget i Bruxelles, den 31. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 182 af 2. 8. 1995, s. 33.
KOMMISSIONENS BESLUTNING af 26. januar 1996 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (96/136/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 3071/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i den berørte medlemsstat har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. januar 1996.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 329 af 30. 12. 1995, s. 14.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
KOMMISSIONENS BESLUTNING af 24. januar 1996 om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet (Tekst af betydning for EØS) (96/130/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastlæggelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Ved Kommissionens beslutning 93/693/EF (2), senest ændret ved beslutning 95/480/EF (3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet;

Den Slovakiske Republiks veterinærmyndigheder har fremsendt lister eller ændringer af lister over tyrestationer, der er officielt godkendt til udførsel af tyresæd til Fællesskabet;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I 11. del i bilaget til beslutning 93/693/EF indsættes følgende tyrestation for Den Slovakiske Republik:

»PLEMENNA STANICA BYKOV

Polomska 106

049 21 Betliar

Registreringsnummer: ISB SR 02.«

Artikel 2

Denne beslutning er rettet til medlemsstaterne.

Udfærdiget i Bruxelles, den 24. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 194 af 22. 7. 1988, s. 10.

(2) EFT nr. L 320 af 22. 12. 1993, s. 35.

(3) EFT nr. L 275 af 18. 11. 1995, s. 24.
KOMMISSIONENS BESLUTNING af 26. januar 1996 om ændring af Rådets beslutning 79/542/EØF om listen over de tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter (Tekst af betydning for EØS) (96/132/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 3, og

ud fra følgende betragtninger:

Ved Rådets beslutning 79/542/EØF (2), senest ændret ved Kommissionens beslutning 95/323/EF (3), blev der oprettet en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter;

de canadiske myndigheder har givet garantier for, at fersk kød, der skal udføres til EF, aldrig er blevet behandlet med stoffer med thyreostatisk, østrogen, androgen eller gestagen virkning;

endvidere har de marokkanske myndigheder givet garantier for, at ovennævnte stoffer ikke anvendes til heste, og har også sendt en plan for undersøgelse af fersk hestekød for restkoncentrationer, som er blevet godkendt;

endelig har de cypriotiske myndigheder sendt en plan for undersøgelse af fersk kød for restkoncentrationer, som er blevet godkendt;

beslutning 79/542/EØF bør derfor ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 1 i bilaget til beslutning 79/542/EØF foretages følgende ændringer:

- ud for Canada i kolonnen »restkoncentrat« ændres »XR (a) (b)« til »XR (b)«

- ud for Cypern i kolonnen »restkoncentrat« ændres »o« til »XR«

- ud for Marokko i kolonnen »restkoncentrat« ændres »o« til »XR«

- under »Yderligere bemærkninger« udgår fodnote a.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 146 af 14. 6. 1979, s. 15.

(3) EFT nr. L 190 af 11. 8. 1995, s. 11.
KOMMISSIONENS BESLUTNING af 24. januar 1996 om ændring af beslutning 94/845/EF om dyresundhedsmæssige betingelser og udstedelse af sundhedscertifikat for fersk kød fra Den Tjekkiske Republik (Tekst af betydning for EØS) (96/131/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 14 og 16, og

ud fra følgende betragtninger:

Kommissionen fastsatte ved beslutning 94/845/EF (2) dyresundhedsbetingelser og bestemmelser om udstedelse af sundhedscertifikat ved indførsel af fersk kød fra Tjekkiet;

situationen har bedret sig med hensyn til klassisk svinepest; imidlertid er der isoleret virus hos vildsvin i distriktet Breclav, og det bør derfor tillades at indføre fersk svinekød fra hele Tjekkiet med undtagelse af distriktet Breclav;

de i ovennævnte beslutning omhandlede certifikater bør ændres for at tage hensyn til den stadig bedre situation i Tjekkiet for klassisk svinepests vedkommende;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I det i bilag C til beslutning 94/845/EF omhandlede certifikat affattes fodnote 1 således: »(1) Undtagen distriktet Breclav.«

Artikel 2

Denne beslutning er rettet til medlemsstaterne.

Udfærdiget i Bruxelles, den 24. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 352 af 31. 12. 1994, s. 38.
KOMMISSIONENS BESLUTNING af 25. januar 1996 om godkendelse af det i 1995 af den græske regering fremlagte årlige program over foranstaltninger vedrørende omstruktureringer af systemet for landbrugsundersøgelser i Grækenland (Kun den græske udgave er autentisk) (96/128/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 85/360/EØF af 16. juli om omstrukturering af systemet for landbrugsundersøgelser i Grækenland (1), senest ændret ved beslutning 92/582/EØF (2), særlig artikel 4, og

ud fra følgende betragtninger:

I overensstemmelse med artikel 4, stk. 1, i nævnte beslutning har den græske regering fremlagt det årlige program over de påtænkte foranstaltninger indeholdende:

- redegørelsen over gennemførelsen af det foregående års program (1994)

- foranstaltninger planlagt for det følgende år (1996);

det fremlagte program vil kunne tjene til i Grækenland at indføre et system for landbrugsstatistiske undersøgelser, som kan opfylde Fællesskabets behov for statistiske oplysninger på dette område;

de i denne beslutning planlagte foranstaltninger er i overensstemmelse med udtalelsen fra Den Stående Landbrugsstatistiske Komité;

Fællesskabets bidrag til udgifterne for 1996 skal ligge inden for de grænser, som er fastsat ved beslutning 85/360/EØF (højst 20 mio. ECU og højst 50 % af de samlede udgifter til programmet) -

VEDTAGET FØLGENDE BESLUTNING:

Artikel 1

Det af den græske regering i 1995 forelagte årlige program for foranstaltninger godkendes. Fællesskabets bidrag for 1996 ydes inden for de grænser, som er fastsat ved beslutning 85/360/EØF, idet der tages hensyn til allerede udbetalte bidrag og under forbehold af, at målsætningerne for planen er opfyldt.

Artikel 2

Denne beslutning er rettet til Den Hellenske Republik.

Udfærdiget i Bruxelles, den 25. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 191 af 23. 7. 1985, s. 53.

(2) EFT nr. L 394 af 31. 12. 1992, s. 28.
RÅDETS AFGØRELSE af 26. februar 1996 om beskikkelse af tre suppleanter til Regionsudvalget (96/175/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at tre pladser som suppleanter til ovennævnte udvalg er ledige, efter at Maria Vournou, Ilias Skaleos og Konstantinos Pongas er trådt tilbage, hvilket Rådet blev underrettet om henholdsvis den 12. april, den 9. august og den 3. november 1995,

under henvisning til indstillingen fra den græske regering -

TRUFFET FØLGENDE AFGØRELSE:

Eneste artikel

1. Evangelos Kouloumpis beskikkes som suppleant til Regionsudvalget som efterfølger for Maria Vournou for den resterende del af dennes mandatperiode, dvs. indtil den 25. januar 1998

2. Ioannis Nikolaidis beskikkes som suppleant til Regionsudvalget som efterfølger for Ilias Skaleos for den resterende del af dennes mandatperiode, dvs. indtil den 25. januar 1998

3. Nikos Tabakidis beskikkes som suppleant til Regionsudvalget som efterfølger for Konstantinos Pongas for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 26. februar 1996.

På Rådets vegne

S. AGNELLI

Formand

(1) EFT nr. L 31 af 4. 2. 1994, s. 29.